**SVEUČILIŠTE JOSIPA JURJA STROSSMAYERA U OSIJEKU, FAKULTET TURIZMA I RURALNOG RAZVOJA U POŽEGI,** 34 000 Požega, Vukovarska 17, OIB: 11614501047, zastupano po dekanu prof. dr. sc. Borislavu Miličeviću (u daljnjem tekstu: **Fakultet**)

i

**(institucija/partner)**,

zaključili su dana\_\_\_\_\_\_\_\_\_\_\_\_\_\_\_\_\_\_2023. godine

**UGOVOR O SURADNJI kojim se ustrojava nastavna baza**

**u predmetu izvođenja stručne prakse (praktičnog dijela nastave)**

**Članak 1. Predmet ugovora**

Ugovorne strane suglasno utvrđuju i izjavljuju da je predmet ovoga Ugovora međusobna suradnja u predmetu izvođenja stručne prakse/praktičnog dijela nastave za studente **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv i opis studija koji je predmet suradnje)**, Fakulteta turizma i ruralnog razvoja u Požegi iz Priloga ovog Ugovora.

Shodno i slijedom odredbe prethodnog stavka, ugovorne strane suglasno utvrđuju i izjavljuju da ovim ugovorom ustrojavaju (vanjsku) nastavnu bazu Fakulteta radi redovitog izvođenja praktičnog dijela nastave na označenom studiju.

**Članak 2. Opće odredbe-ciljevi i svrha ustroja nastavne baze**

Ugovorne strane suglasno utvrđuju i izjavljuju da je institucija/partner od strane Fakulteta upoznata s odredbama **Pravilnika o stručnoj praksi** Fakulteta (dalje u tekstu: Pravilnik), a posebno s **glavnim ciljevima stručne prakse** (članak 2. Pravilnika) i **svrhom suradnje Fakulteta i institucija/partnera** kod uspostave (vanjskih) nastavnih baza radi izvođenja stručne prakse (članak 4. Pravilnika), te se ugovorne strane međusobno obvezuju da će u provedbi ovog Ugovora ispunjavati sadržaj označenih ciljeva izvođenja praktičnog dijela nastave na studiju iz članka 1. ovog Ugovora u skladu sa označenom svrhom koja se kroz ispunjenje istih ciljeva nastoji ostvariti.

**Članak 3. Izvedba stručne prakse/praktičnog dijela nastave**

Ovaj se Ugovor sklapa **za akademsku godinu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**uz mogućnost nastavka/produženja ovog ugovora u kojem će se slučaju između ugovornih strana zaključiti aneks/dopuna Ugovora za daljnje vrijeme koje odgovara trajanju akademske godine.

Ugovorne strane suglasno utvrđuju da će se stručna praksa/praktični dio nastave na temelju ovog ugovora izvoditi **u skladu sa studijskim programom i izvedbenim planovima nastave** na studiju iz članka 1. ovog Ugovora važećim za akademsku godinu\_\_\_\_\_\_\_\_\_\_\_\_\_\_, temeljem čega su utvrđena nastavna opterećenja kod izvođenja stručne praske te oblici izvođenja praktične nastave.

Fakultet se obvezuju instituciji-partneru pravodobno dati sve informacije i upute potrebne za izvedbu stručne prakse u skladu sa studijskim programom i izvedbenim planovima nastave iz prethodnog stavka.

**Članak 4.**

Fakultet se obvezuje instituciji/partneru, prije početka izvedbe stručne prakse temeljem ovog Ugovora, dostaviti **popis zaposlenika/nastavnika/suradnika Fakulteta koji sudjeluju u izvođenju praktičnog dijela nastave s utvrđenim udjelom u nastavi**, sukladno studijskim programom i izvedbenim planovima nastave iz članka 3. ovoga Ugovora te osobito informirati o;

* **osobi voditelja stručne prakse Fakulteta** i njezinim zaduženjima i ovlastima u izvedbi stručne prakse, sukladno odredbi članaka 5. Pravilnika iz članka 2. ovog Ugovora, te
* **nositelju kolegija stručne prakse Fakulteta** i njezinim zaduženjima i ovlastima u izvedbi stručne prakse, sukladno odredbi članaka 5. Pravilnika iz članka 2. ovog Ugovora.

**Članak 5.**

Fakultet se obvezuje instituciji/partneru da će svi studenti prije početka izvedbe stručne prakse, primjereno i u odnosu na konkretnu izvedbu aktivnosti stručne prakse, biti osposobljeni za rad na siguran način, odnosno završiti stručno osposobljavanje u području zaštite na radu, te da će studenti biti osigurani od posljedica nesretnog slučaja (nezgode) u okviru izvedbe stručne prakse.

Voditelj stručne prakse Fakulteta će u konzultacijama sa stručnjakom/ovlaštenikom zaštite na radu Fakulteta te institucije/partnera utvrditi postoji li u odnosu na konkretnu izvedbu stručne prakse obveza za osposobljavanjem studenta za rad na siguran način, kao i postoje li u odnosu na određene poslove ili zadatke i/ili u odnosu na samog studenta okolnosti koje bi, prema važećim i mjerodavnim propisima o zaštiti na radu predstavljale zapreku za uključivanje studenta u obavljanje tih poslova i zadataka.

**Članak 6. Mentor-vanjski suradnik**

Institucija-partner se obvezuje Fakultetu, prije početka izvedbe stručne prakse, informirati **o osobi mentora-vanjskog suradnika**, koji će prema preporukama mentora-predmetnog nastavnika omogući studentima ispunjavanje svih određenih sadržaja stručne prakse u skladu s nastavnim programom i izvedbenim planovima nastave, ciljevima i svrhom stručne prakse prema odredbi članka 2. ovog Ugovora.

**Članak 7.**

Mentor-vanjski suradnik iz članka 6. ovog Ugovora će;

* voditi brigu da studenti sudjeluju u izvedbi stručne prakse u skladu s odredbama ovog Ugovora, posebno u skladu s odredbom članka 8. Pravilnika iz članka 2. ovog Ugovora,
* upoznati studente Fakulteta u izvedbi stručne prakse s unutarnjim ustrojstvom i organizacijskom strukturom Institucije-partnera, organizacijom rada, poslovima i zaduženjima koje će obavljati, pravilima rada, kao i sustavom zaštite na radu,
* ovjeriti dnevnik stručne prakse studenta sukladno odredbama ovog ugovora, u skladu s odredbom članak 6. Pravilnika iz članka 2. ovog Ugovora,
* informirati Fakultet svim okolnostima odlučnim za urednu izvedbu stručne prakse sukladno odredbama ovog Ugovora, a osobito o okolnostima koje utječu ili bi mogle utjecati na sigurnost i zdravlje studenata vezanim uz obavljanje određenog posla u okviru izvedbe stručne prakse, kao i o slučajevima neprimjerenog i/ili štetnog postupanja/ponašanja studenta u tijeku izvedbe stručne prakse kod institucije/partnera.

**Članak 8. Financijske obveze u vezi izvedbe stručne prakse**

Ugovorne strane su suglasne da se ovim Ugovorom ne stvaraju bilo kakve međusobne financijske ili druge imovinsko-pravne obveze i prava.

Način podmirenja eventualnih troškova u vezi s izvedbom nekog oblika stručne prakse, čiji se nastanak može očekivati s obzirom na određeni način i sadržaj izvedbe nekog oblika stručne prakse za vrijeme trajanja ovog Ugovora, ugovorne strane će pisano urediti prije nego što ti troškovi stvarno i nastanu.

Institucija-partner ne može imati niti jednu financijsku obvezu temeljem ovog Ugovora čije ispunjenje nije prihvatila temeljem pisanog međusobnog uređenja takvih obveza između ugovornih strana, te uz uvjet da isto proizlazi iz načina i sadržaja izvedbe stručne prakse kod institucije-partnera.

**Članak 9. Ostale odredbe**

Ugovorne strane mogu raskinuti ovaj Ugovor dostavom pisane i obrazložene izjave o raskidu ugovora najmanje 15 (petnaest) dana prije namjeravanog nastupa pravnog učinka raskida, osim u slučajevima kada održavanje ovog Ugovora na snazi u navedenom vremenu/otkaznom roku, uz uvažavanje svih okolnosti i interesa obiju ugovornih strana, nije moguće.

**Članak 10.**

Ugovorne strane suglasne su da sve eventualne sporove koji mogu proizaći iz ovog Ugovora rješavaju sporazumno, a u protivnom nadležan je Općinski sud u \_\_\_\_\_\_\_\_\_\_\_\_\_\_\_\_.

**Članak 11.**

Ovaj Ugovor zaključen je u 2 (dva ) istovjetna primjerka, od kojih po 1 (jedan) zadržava svaka od ugovornih strana.

**Članak 12.**

U znak prihvaćanja svih prava i obveza po ovome Ugovoru, ugovorne ga strane po ovlaštenim osobama vlastoručno potpisuju.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Institucija- partner | Fakultet |